**POROČILO O REDNEM INŠPEKCIJSKEM PREGLEDU NAPRAVE, KI POVZROČA INDUSTRIJSKE EMISIJE z dne 8. 8. 2025**

|  |
| --- |
| Zavezanec: **Ljutomerčan d.o.o., Cven 107, 9240 Ljutomer**  |
| Naprava / lokacija:Naprava za intenzivno rejo prašičev pitancev in tekačev, ki se nahaja na lokaciji Cven 107, 9240 Ljutomer  |
| Datum rednega pregleda: 16. 6. 2025 |
| Okoljevarstveno dovoljenje št. 35407-100/2006-14 z dne 29.1.2009 in Odločba o spremembi okoljevarstvenega dovoljenja št. 35407-48/2010-5 z dne 18.11.2011 ( v nadaljevanju OVD).  |
| Usklajenost z OVD: (navedi):Reja prašičev trenutno poteka v dveh rekonstruiranih objektih in enem na novo zgrajenem objektu, sedem objektov je bilo porušenih. Zavezanec je v roku na ARSO oddal Oceno o letnih emisijah snovi v zrak za leto 2024, ki zajema poročanje za emitirane razpršene in ubežne emisije amonijaka, metana in didušikovega oksida. Gnojevka in odpadne vode se zbirajo v bazenih pod rešetkami v hlevih in se preko sistema čepne kanalizacije odvajajo v dve od šestih obstoječih lagun iz armiranega betona, skupne kapacitete 10.200 m3, kar zadošča za letno skladiščenje nastale gnojevke. Gnojevka se pred vnosom v tla ne obdeluje termično ali z drugimi fizikalnimi postopki, saj se uporablja kot gnojilo, pranje hlevov se izvaja z vodo z napravo z visokim tlakom. Večino gnojevke porabi zavezanec za gnojenje na lastnih kmetijskih površinah, cca. 5% pa preda po pogodbah lokalnim kmetom. Komunalna odpadna voda se zbira in čisti v mali komunalni čistilni napravi, padavinske odpadne vode so speljane iz manipulativnih površin streh objektov direktno v okolje. Skladiščenje hrane se izvaja v 11 silosih ob objektih reje. OVD določa, da se dovoli upravljavcu opustitev izvajanja obratovalnega monitoringa hrupa za navedeni vir.Letno poročilo o nastalih odpadkih in ravnanju z njimi za 2024, ki zajema nastale odpadke za lokacijo proizvodne dejavnosti farme Cven in poljedelske dejavnosti, je zavezanec v predpisanem roku oddal na ARSO, nepravilnega ravnanja z odpadki ob pregledu ni bilo ugotoviti. Za potrebe farme Cven uporablja zavezanec vodo iz javnega vodovoda, ima tudi lastni vodnjak, ki pa trenutno ni v uporabi. Za rabo vode iz lastnega vodnjaka ima pridobljeno vodno dovoljenje. Zavezanec je na ARSO oddal Poročilo v Evropski register izpustov in prenosov onesnaževal (E-RIPO) za leto 2024 in zajema poročanje o emisijah snovi v zrak za amonijak. Ker inšpektorica ob pregledu ni ugotovila nepravilnosti zaradi katerih bi izrekla kakšen ukrep, se uveden inšpekcijski postopek s sklepom ustavi. |
| Zaključki / naslednje aktivnosti:Nadaljnji redni pregledi bodo opravljeni po planu IRSOE, izredni po potrebi.  |